ארנה גולן

אַרְנָה גולן (בן דרור) (נולדה ב-1935) היא חוקרת ומרצה לספרות עברית וסופרת.

==ביוגרפיה ==
גולן היא בת קיבוץ מסדה, חניכת "בית החינוך המשותף" ו"תיכון בית ירח" שבעמק הירדן. בוגרת סמינר למורים ב"בית ברל".

בשנת 1975 קיבלה תואר דוקטור בספרות עברית מטעם האוניברסיטה העברית בירושלים. מרצה לשעבר לספרות עברית במוסדות האקדמיים: האוניברסיטה העברית בירושלים, האוניברסיטה הפתוחה ומכללת לוינסקי לחינוך.

שירתה בשליחות חינוכית במקסיקו סיטי בשנות ה-60, הרצתה בסמינר למורים בבואנוס איירס בשנות ה-70 והייתה מרצה אורחת מטעם האוניברסיטה העברית באוניברסיטה ללימודים מתקדמים במקסיקו סיטי (1984-1987). שהתה בשליחות בשגרירות ישראל במוסקבה בשנות ה-90 עם בעלה, הסופר שמאי גולן, שמילא את תפקיד נספח התרבות בשגרירות.

גולן פרסמה מאמרים ומחקרים בנושאי ספרות עברית, מתחילת שנות ה-70 למאה הקודמת. מחקריה, ראשיתם בחישוף מאמרי ביקורת ספרותית לסוגיהם בכתבי העת של המחצית השנייה של המאה ה-19 וראשית המאה ה-20, ובתיאור הדינמיקה ההיסטורית של התמורות בפואטיקה הביקורתית שבהם. בייחוד תואר מפעלם של מבקרים ועורכי כתבי עת מרכזיים. במקביל, הציגה אפשרויות קריאה חדשות בסיפורי ש"י עגנון. מאוחר יותר התמקדו מחקריה של גולן בתיאור מאפייניהם של סוגים סיפוריים בסיפור הישראלי ובהתפתחותם הפנימית ברצף היסטורי ממלחמת העצמאות ועד שנות ה-80 של המאה ה-20.

בספריה המאוחרים של גולן, נבחנות יצירות בשיר ובסיפור – יצירה בודדת, חתך נושאי ביצירתו של סופר או עיון במכלול יצירתו – על פי שני נושאים עיקריים: לבטי זהות אישית, מקורם והשלכותיהם, ותפיסות מפורשות או מובלעות של הגבריות, הנשיות והמיניות, העמדות העולות מהן וזיקתן לביוגרפיה של היוצר ולתקופתו.

בנוסף, ערכה והקדימה מבואות לאנתולוגיה של סיפורת ישראלית מתורגמת לספרדית, שראתה אור בהוצאת האוניברסיטה במקסיקו, ולאנתולוגיה של ספרות ילדים ישראלית מתורגמת לרוסית, בהוצאת כתב העת הרוסי "ספרות ילדים". ערכה וכתבה מבוא לספר: "אחרון הוותיקים" של משה בן דרור.

ארנה גולן הייתה נשואה לסופר שמאי גולן עד למותו ב-2017. אם לארבעה. מתגוררת בתל אביב.

==פעילות ספרותית==
=== עריכה ===
* משה בן דרור - "אחרון הוותיקים" (סיפורים ושירים מעיזבונו), עריכה ואחרית דבר, הוצאת ענבר, 2010
* "ספרות לילדים בישראל", אנתולוגיה בצירוף מבוא, מתורגמת לרוסית, בהוצאת כתב העת הרוסי "ספרות לילדים", 1998
* Cuentos contemporaneos de Israel / Arna Golan, compiladora (Mexico: Centro de Estudios de Asia y Africa, El Colegio de Mexico, 1988) - "סיפורת ישראלית בת זמננו". אנתולוגיה בצירוף מבוא, מתורגמת לספרדית, הוצאת "אל קולחיו דה מחיקו", 1986

=== כתיבה=== 
* [http://www.openu.ac.il/courses/10259.htm "בין בדיון לממשות – סוגים בסיפור הישראלי"], הוצאת האוניברסיטה הפתוחה (1983 – 1985)
* [http://library.osu.edu/projects/hebrew-lexicon/01808002.php "גבר, אשה, תעודת זהות – שאלות של זהות בספרות העברית"], הוצאת חורב, 2004 
* "גבריות, נשיות ומשא הזהות – שאלות על מיניות וזהות בספרות העברית", הוצאת עקד, 2010
* [http://www3.openu.ac.il/ouweb/owal/new_books1.book_desc?in_mis_cat=109466 "בעבותות הביקורת] – פרקים בתולדות ביקורת הספרות ובסיפורי עגנון", הוצאת הקיבוץ המאוחד, 2006.
בעבותות הביקורת הוא ספר שמכונסים בו מאמרים שהתפרסמו בכתבי-עת לחקר הספרות ובמאספים ספרותיים. המאמרים מקיפים שלושה תחומים: 
# עיונים במדיניות הספרותיות באחדים מכתבי-העת המרכזיים, שבהם צמחה הספרות העברית במאה ה-19 ועל סף המאה ה-20 (ביניהם "השחר", "המליץ", ו"הצופה"), ובחינת הזיקה שבין מדיניות זו להשקפותיהם של העורכים בביקורת הספרות. 
# התאוריה של הביקורת ושל הספרות היפה בהגותו של שלמה צמח. 
# עיונים בסיפורים של ש"י עגנון, תוך חשיפת מקורותיהם - מן המקרא ועד למקורות מאוחרים יותר, כולל בתורת הקבלה. 
* [https://web.archive.org/web/20160303165303/http://www.booknet.co.il/prodtxt.asp?id=58791&perur=2&t=16&c=544 "ילדה של קיבוץ"], הוצאת עקד, 2012.

==מבחר ממאמריה ומחקריה של גולן ==
* המבקר מחפש את האמן. מאזנים: ירחון לספרות, כרך כ"ו, גל' 3 (1968), עמ' 216–219.
* [http://www.shammaigolan.com/146795/%D7%90%D7%A8%D7%A0%D7%94-%D7%92%D7%95%D7%9C%D7%9F-%D7%A0%D7%99%D7%AA%D7%95%D7%97-%D7%94%D7%A4%D7%A8%D7%A7-%D7%94%D7%97%D7%95%D7%9C%D7%94 ניתוח הפרק "החולה"], שהופיע גם כסיפור בספר "המארב", מתוך ספרה "גבר, אשה תעודת זהות", הוצ. חורב" 2004, ע' 253–257
* ביוגרפיה וספרים – "לקסיקון היסטורי של הסופרים העברים מאז תש"ח (1948"), ערך: ד"ר משה גרנות, הוצאת אגודת הסופרים העברים במדינת ישראל בשיתוף עם "דני-הוצאת ספרים", 2009
* [http://library.osu.edu/projects/hebrew-lexicon/hbe/hbe00467.php#10 "כשאמא ואבא היו ילדים" על סיפוריה של עפרה אליגון]. חדשות אהוד בן עזר מס' 467, 3 באוגוסט 2009
* [http://library.osu.edu/projects/hebrew-lexicon/hbe/hbe00621.php מי מפחד מ"אתה חברה שלי" של יונה וולך], דברים בבית-הסופר באירוע ליום האישה, 16 במרץ 2010, חדשות אהוד בן עזר, גיליון 621, 28 בפברואר 2011
* [http://library.osu.edu/projects/hebrew-lexicon/hbe/hbe00648.php מיניות וארוטיקה בשירי ארץ ישראל החלוצית של שלונסקי – הפרדוקס הגדול של המיניות והארוטי]. חדשות אהוד בן עזר, גיליון 648, 2 ביוני 2011
* [http://library.osu.edu/projects/hebrew-lexicon/hbe/hbe00671.php "שיינדל" כותבת מכתב ליאירה גינוסר]: בעקבות הופעת ספר שיריה "שיינדל" (עמ' 38–40) מאזנים, כרך פ"ה, גל' 3 (אב תשע"א, אוגוסט 2011)
* [http://library.osu.edu/projects/hebrew-lexicon/hbe/hbe00761.php "הלקסיקון ההיסטורי של הסופרים העברים מאז תש"ח" – מפעל של איש אחד] או: מה היה המנוע שהניע את משה גרנות למסע הביו-ביבליוגרפי הגדול?, חדשות אהוד בן עזר, מכתב עיתי לֵילִי חינם מאת סופר נידח, גיליון מס' 761. 19 ביולי 2012
* "מן הריק אל האין סופי" – על ספרו של פרופ' הלל ברזל: "שירה והתגלות", הוצאת עקד 2011, התפרסם ב"עתון 77", גיליון 362, אוגוסט-ספטמבר 2012

== ביקורת על יצירתה של ד"ר ארנה גולן ==
*משה גרנות, [http://library.osu.edu/projects/hebrew-lexicon/hbe/hbe00764.php הנפילים שהיו בארץ, על ספרה של ארנה גולן "ילדה של קיבוץ"], עקד 2012, 335 עמ', חדשות אהוד בן עזר מס' 764, 30 ביולי 2012
*עלי קדם, ילדה של קיבוץ - [http://www.shavim.org.il/articles/yomyom/120919_ali_kedem.htm היו גם נקודות אור], קיבוץ קיבוץ, 19 בספטמבר 2012.
* אהוד בן עזר, [http://library.osu.edu/projects/hebrew-lexicon/hbe/hbe00767.php"ילדה של קיבוץ" לארנה גולן, ספר מכונן ואמיתי לעומת הXXX שבני קיבוץ מטילים במכורתם], ארנה גולן: "ילדה של קיבוץ", הוצאת עקד, תל אביב 2012. 335 עמ'
* בלפור חקק, בעבותות של קסם - [http://www.e-mago.co.il/Editor/literature-2599.htm ארנה גולן — וספרה "בעבותות הביקורת"]
* ברעם אשל, עינת, על "בעבותות הביקורת". הקולות והצבעים של הרפובליקה הספרותית. קשר, גל' 36 (סתיו 2007), עמ' 186–187.
* חנה יעוז. על "גבר, אישה, תעודת זהות" "גבר, אשה, תעודת זהות": שיחה עם ד"ר ארנה גולן על ספר מחקר בשירה ובפרוזה. פסיפס, גל' 59 (2004–2005) 
* גבריות, נשיות ומשא הזהות - [http://library.osu.edu/projects/hebrew-lexicon/01808003.php לקסיקון הספרות העברית]
* שמאי גולן, על סיפורי קובץ "חופה": [http://www.shammaigolan.com/146795/%D7%97%D7%9E%D7%A9-%D7%A0%D7%A9%D7%99%D7%9D-%D7%9E%D7%93%D7%91%D7%A8%D7%95%D7%AA-%D7%90%D7%9C-%D7%94%D7%A1%D7%95%D7%A4%D7%A8---%D7%97%D7%95%D7%A4%D7%94---%D7%90%D7%A8%D7%A0%D7%94-%D7%92%D7%95%D7%9C%D7%9F חמש נשים דוברות אל הסופר שברא אותן]

== קישורים חיצוניים==
* 
* 
* 
* 

קטגוריה:סופרות ישראליות
קטגוריה:סופרים ישראלים
קטגוריה:חוקרי ספרות ישראלים
קטגוריה:סגל מכללת לוינסקי לחינוך
קטגוריה:מסדה: אישים
קטגוריה:בוגרות תיכון בית ירח
קטגוריה:בוגרי תיכון בית ירח
קטגוריה:בוגרות המכללה האקדמית בית ברל
קטגוריה:בוגרי המכללה האקדמית בית ברל
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:תל אביב-יפו: אישים
קטגוריה:ישראליות שנולדו ב-1935
קטגוריה:ישראלים שנולדו ב-1935